Sanitat reunix el veïnat d’Almardà en una xarrada-taller sobre consells per a previndre el mosquit tigre
29 de juliol 2020

![](/media/zixbcoaf/28-img_7519_cuerpo.jpg)  
  

El departament de Sanitat de l'Ajuntament de Sagunt i l'empresa Lokímica, encarregada dels controls de plagues a la ciutat, van oferir ahir, dimarts 28 de juliol, una xarrada-taller sobre consells per a previndre el mosquit tigre en les vivendes. El terraet de la plaça Mestra Amelia Dolz d’Almardà va acollir esta trobada en el qual es van reunir una trentena de persones respectant les mesures de distanciament.

El regidor de Sanitat, Javier Timón, va obrir la jornada, acompanyat del president de l'Associació de Veïns d’Almardà, Pepe Girona, i d'un tècnic de l'empresa Lokímica, encarregat de dur a terme la xarrada que va consistir a sensibilitzar i capacitar la ciutadania, a través d'exemples gràfics, per a lluitar contra esta espècie invasora en àmbits privats i domiciliaris. A més, de donar a conéixer els diferents tipus de mosquits, la ràpida proliferació en només cinc dies en aigües estancades i com contribuir per a una reducció considerable.

![](/media/hz0hhknq/28-img_7522_cuerpo.jpg)  
  

Timón ha agraït la participació de totes les persones que van assistir-hi i, a més, ha assegurat que se’n van anar satisfetes perquè gràcies als consells rebuts, podran aplicar atot allò que han aprés.

Esta acció forma part del projecte Porta a Porta que consistirà a anar casa per casa explicant i detallant casos concrets perquè els veïns i veïnes posen en pràctica els consells.​  
 ![](/media/wh4l2hkr/28-img_7571_cuerpo.jpg)

![](/media/2kndfvnw/28-img_7580_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/sanitat-reunix-el-veinat-d-almarda-en-una-xarrada-taller-sobre-consells-per-a-previndre-el-mosquit-tigre/ "Facebook")
*   [](http://twitter.com/share?url=https://aytosagunto.es/va/actualitat/sanitat-reunix-el-veinat-d-almarda-en-una-xarrada-taller-sobre-consells-per-a-previndre-el-mosquit-tigre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sanitat-reunix-el-veinat-d-almarda-en-una-xarrada-taller-sobre-consells-per-a-previndre-el-mosquit-tigre/ "Linked In")
*   [](mailto:?body=https://aytosagunto.es/va/actualitat/sanitat-reunix-el-veinat-d-almarda-en-una-xarrada-taller-sobre-consells-per-a-previndre-el-mosquit-tigre/)